# data[].attributes.body
Olen 17 aastane Jõgeva tüdruk. Mul on kaks õde ning üks vend.
Mulle meeldib seiklusterohke elu ning tänu oma vanematele olen ka saanud palju reisida mida ma armastan.Praegu olen küll käinud vaid Euroopas, kuid olen kindel, et Itaalia ja Horvaatia jäävad siiski minu lemmik sihtkohtadeks.

# data[].attributes.body
Õpin Jõgevamaa Gümnaasiumi 11. klassis. Mul on väga tore ja kokkuhoidev klass, kuid ma siiski juba ootan õppimist kõrgkoolis kuhu on jäänud ainult 1.5 aastat. Meie kooli õpetajad on väga mõistvad ning selgitavad teemasid hästi. Tänu sellele ei jää ka koju nii palju õppida.

# data[].attributes.body
Minu kõige tähtsamaks hobiks on murdmaasuusatamine, millega olen tegelenud peaaegu 6 aastat. Suusatrennid kuuluvad minu igapäevasesse rutiini. Muidugi on suusatamine võimalik ainult novembrist märtsini, (novembris toimub lumelaager Soomes ning märtsis sulab Eestis ka viimane kunstlumi) kuid ülejäänud kuud tuleb trennid läbi viia joostes või rullitades. Kõige rohkem armastan ma jooksmist ning see aasta läbisin ka enda esimese poolmaratoni ajaga 1.39 h. Veel alustasin ma juba väga väikse tüdrukuna laulmisega, millega tegelen ka praegu ning loodetavasti ootab suvel meie koori ka juubelilaulupidu.

# data[].attributes.body
Üks minu kahest toredast õest on minu armas kaksikõde, kellega me sööme koos, teeme trenni, naerame ja veedame lõbusalt aega. Meid aetakse ka tihit segi, kuid nii sarnased me siiski pole. Meil on ühised huvid, sama head hinded ning sarnane stiil. Õnneks paljud õpivad meid kiiresti eristama. Mul on väga vedanud, et mul parim sõber ja õde käsikäes on.